LIETUVOS RESPUBLIKOS   
VALSTYBINĖS MAISTO IR VETERINARIJOS TARNYBOS DIREKTORIAUS



ĮSAKYMAS

**DĖL valstybinės maisto ir veterinarijos tarnybos direktoriaus 2006 m. balandžio 12 d. įsakymo nr. b1-281 „dėl gyvūnų užkrečiamųjų ligų kontrolės“ pakeitimo**

2007 m. gruodžio 21 d. Nr. B1-880

Vilnius

Vadovaudamasis Lietuvos Respublikos veterinarijos įstatymo (Žin., 1992, Nr. [2-15](https://www.e-tar.lt/portal/lt/legalAct/TAR.97BDCD719E57); 1999, Nr. [90-2639](https://www.e-tar.lt/portal/lt/legalAct/TAR.36ACA3AC27DF)) 6 straipsniu, pakeičiu:

1. Valstybinės maisto ir veterinarijos tarnybos direktoriaus 2006 m. balandžio 12 d. įsakymo Nr. B1-281 „Dėl gyvūnų užkrečiamųjų ligų kontrolės“ (Žin., 2006, Nr. [48-1760](https://www.e-tar.lt/portal/lt/legalAct/TAR.8104B04EA27B)) 2.2 punktą ir jį išdėstau taip:

„2.2. įsakymo vykdymo kontrolę Valstybinės maisto ir veterinarijos tarnybos Gyvūnų sveikatingumo ir gerovės skyriui ir Maisto ir veterinarijos vidaus audito tarnybai.“

2. Gyvūnų užkrečiamųjų ligų kontrolės programą, patvirtintą Valstybinės maisto ir veterinarijos tarnybos direktoriaus 2006 m. balandžio 12 d. įsakymu Nr. B1-281:

2.1. išdėstau 2 punkto sąvoką „Įgaliotasis veterinarijos gydytojas“ taip:

„Įgaliotasis veterinarijos gydytojas – privatus veterinarijos gydytojas, kuriam pagal sutartį pavesta atlikti kai kurias valstybinės veterinarijos funkcijas.“;

2.2. įrašau 4.1 punkte po žodžio „gydytojo“ žodį „veiklos“;

2.3. išdėstau 5.4 punktą taip:

„5.4. vykdyti jam pavedamas valstybinės veterinarijos funkcijas gyvūnų užkrečiamųjų ligų kontrolės srityje;“

2.4. pripažįstu netekusiu galios 5.11 punktą;

2.5. įrašau 7.3, 7.4, 7.8, 8.4, 9 punktuose vietoj žodžių „Gyvūnų sveikatingumo“ žodžius „Gyvūnų sveikatingumo ir gerovės“.

3. Sutarties dėl gyvūnų užkrečiamųjų ligų kontrolės formą, patvirtintą Valstybinės maisto ir veterinarijos tarnybos direktoriaus 2006 m. balandžio 12 d. įsakymu Nr. B1-281, ir išdėstau ją nauja redakcija (pridedama).

Direktorius Kazimieras Lukauskas

Forma patvirtinta

Valstybinės maisto ir veterinarijos tarnybos direktoriaus 2006 m. balandžio 12 d. įsakymu Nr. B1-281

(Valstybinės maisto ir veterinarijos tarnybos direktoriaus 2007 m. gruodžio 21 d. įsakymo Nr. B1-880 redakcija)

**SUTARTIS DĖL GYVŪNŲ UŽKREČIAMŲJŲ LIGŲ KONTROLĖS**

200\_-\_\_\_-\_\_\_ Nr. \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

\_ valstybinė maisto ir veterinarijos tarnyba, atstovaujama

viršininko , toliau sutartyje vadinama

Užsakovu, ir privatus veterinarijos gydytojas ,

veterinarijos praktikos licencijos išdavimo data ir numeris ,

toliau sutartyje vadinama Įgaliotuoju veterinarijos gydytoju, sudarėme šią sutartį (toliau – sutartis):

**I. SUTARTIES OBJEKTAS**

1. Užsakovas įpareigoja Įgaliotąjį veterinarijos gydytoją sutarties 1 priede nurodytose laikymo vietose vykdyti gyvūnų užkrečiamųjų ligų kontrolę.

**II. UŽSAKOVO PAREIGOS IR TEISĖS**

2. Užsakovas privalo:

2.1. konsultuoti gyvūnų laikytoją (-us) ir Įgaliotąjį veterinarijos gydytoją veterinarijos klausimais, informuoti apie veterinarijos reikalavimus ir veterinarijos medicinos mokslo ir praktikos pasiekimus;

2.2. pateikti Įgaliotajam veterinarijos gydytojui visą būtiną informaciją, susijusią su Įgaliotojo veterinarijos gydytojo įsipareigojimų pagal šią sutartį vykdymu;

2.3. priimti iš Įgaliotojo veterinarijos gydytojo sutarties 2 priede nurodytą ataskaitą apie suteiktas paslaugas;

2.4. įvertinti ir priimti Įgaliotojo veterinarijos gydytojo pristatytus tinkamus mėginius laboratoriniams tyrimams.

3. Užsakovas turi teisę:

3.1. kontroliuoti Įgaliotojo veterinarijos gydytojo mėginių ėmimą ir pristatymą laboratoriniams tyrimams;

3.2. duoti su šios sutarties vykdymu susijusius nurodymus Įgaliotajam veterinarijos gydytojui ir gyvūnų laikytojui (-ams);

3.3. sustabdyti šios sutarties vykdymą arba nutraukti sutartį, jeigu nustato, kad Įgaliotasis veterinarijos gydytojas neatitinka jam keliamų reikalavimų arba nevykdo šios sutarties reikalavimų, pažeidžia gyvūnų laikytojo (-ų) teises.

**III. ĮGALIOTOJO VETERINARIJOS GYDYTOJO PAREIGOS IR TEISĖS**

4. Įgaliotasis veterinarijos gydytojas privalo:

4.1. reguliariai kelti profesinę kvalifikaciją, laikytis jo veiklą reglamentuojančių teisės aktų ir Lietuvos Respublikos veterinarijos gydytojų etikos kodekso reikalavimų;

4.2. žinoti su jam šia sutartimi pavestų funkcijų vykdymu susijusių teisės aktų reikalavimus;

4.3. teikti Užsakovui gyvūnų užkrečiamųjų ligų kontrolės paslaugas;

4.4. analizuoti gyvūnų užkrečiamųjų ligų epizootinę situaciją ir riziką sutarties 1 priede nurodytose gyvūnų laikymo vietose, nedelsdamas pranešti Užsakovui apie gyvūnų užkrečiamąsias ligas ir riziką gyvūnų sveikatai ir gerovei bei visuomenės sveikatai;

4.5. dalyvauti gyvūnų užkrečiamųjų ligų stebėsenos, kontrolės ir likvidavimo programose;

4.6. informuoti gyvūnų laikytoją (-us) apie:

4.6.1. jam suteiktus įgaliojimus vykdant gyvūnų užkrečiamųjų ligų kontrolę,

4.6.2. privalomas gyvūnų užkrečiamųjų ligų kontrolės priemones, kitas galimas teikti veterinarijos paslaugas, įkainius,

4.6.3. gyvūnų sveikatingumą, atliktus tyrimus ir jų rezultatus;

4.7. teikti informaciją ir pagalbą gyvūnų laikytojui (-ams);

4.8. vykdyti Užsakovo nurodymus bei teisės aktų reikalavimus;

4.9. kiekvieno metų ketvirčio pirmą savaitę pateikti Užsakovui sutarties 2 priede nurodytos formos ataskaitą apie suteiktas gyvūnų užkrečiamųjų ligų kontrolės paslaugas;

4.10. informuoti Užsakovą, jeigu gyvūnų laikytojas (-ai) trukdo ar neleidžia vykdyti gyvūnų užkrečiamųjų ligų kontrolės.

5. Įgaliotasis veterinarijos gydytojas turi teisę:

5.1. sudaryti ir nutraukti šią sutartį su Užsakovu;

5.2. gauti iš Užsakovo visą būtiną šios sutarties vykdymui informaciją, nurodymus.

**IV. SUTARTIES VYKDYMAS**

6. Sutartis įsigalioja nuo jos pasirašymo dienos ir galioja neterminuotai.

7. Sutarties šalių susitarimu, atsiradus naujoms užsakomosioms paslaugoms, galimi šios sutarties 1 priedo pakeitimai ir papildymai, kurie įsigalioja tik tada, kai jie pateikiami raštu ir pasirašomi šalių.

8. Sutartis gali būti vienašališkai nutraukiama vienos iš šalių iniciatyva, apie tai pranešus kitai šaliai raštu ne vėliau kaip prieš 30 dienų. Reikalavimas iš anksto informuoti kitą šalį netaikomas tuo atveju, kai sutartis nutraukiama Užsakovo iniciatyva dėl veterinarijos praktikos licencijos, suteiktos Įgaliotajam veterinarijos gydytojui, galiojimo sustabdymo ar galiojimo panaikinimo.

**V. ATSAKOMYBĖ**

9. Šalys iš dalies ar visiškai atleidžiamos nuo atsakomybės už įsipareigojimų, prisiimtų šia sutartimi, nevykdymą, jeigu to priežastis buvo nenugalimos jėgos (*force majeure)* aplinkybės, atsiradusios po sutarties pasirašymo. Nenugalimos jėgos aplinkybes šalys supranta taip, kaip nustato Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 16 d. nutarimu Nr. 840 patvirtintos Atleidimo nuo atsakomybės esant nenugalimos jėgos (*force majeure*) aplinkybėms taisyklės.

10.Sutarties šalis, kuri dėl nenugalimos jėgos (*force majeure*) aplinkybių negali įvykdyti prisiimtų įsipareigojimų, nedelsdama privalo apie tai informuoti kitą šalį. Pranešime išdėstyti faktai turi būti patvirtinti kompetentingo ir turinčio tokią teisę asmens. Pavėluotas kitos šalies informavimas ar informacijos nepateikimas atima iš jos teisę remtis nenugalimos jėgos (*force majeure*) aplinkybėmis kaip pagrindu atleidžiant ją nuo atsakomybės laiku neįvykdyti arba visiškai neįvykdyti prisiimtų įsipareigojimų.

11. Pasibaigus aukščiau minėtoms nenugalimos jėgos (*force majeure*) aplinkybėms, šalys kuo skubiau informuoja viena kitą raštu ir nurodo datą, kada jos vėl pradės vykdyti savo įsipareigojimus, kaip nurodyta sutartyje. Tuo atveju, jei nenugalimos jėgos (*force majeure*) aplinkybės ar su jomis susijusios pasekmės trunka ilgai arba jau nuo pat pradžių yra aišku, kad jos tęsis ilgiau kaip 3 (tris) mėnesius, šalys turi derėtis dėl alternatyvių būdų įgyvendinti sutartį.

12. Užsakovas neatsako pagal šią sutartį už Įgaliotojo veterinarijos gydytojo veiksmais ar neveikimu tretiesiems asmenims padarytą žalą.

**VI. BAIGIAMOSIOS NUOSTATOS**

13. Ši sutartis surašyta 2 (dviem) vienodą juridinę galią turinčiais egzemplioriais, po vieną kiekvienai sutarties šaliai.

14. Dėl šios sutarties kilę ginčai ir nesutarimai sprendžiami derybų būdu. Šalims nepasiekus susitarimo ilgiau kaip per 30 dienų, toliau ginčai ir nesutarimai sprendžiami teisės aktų nustatyta tvarka.

15. Sutarties priedai yra neatsiejamos šios sutarties dalys.

16. Sutarties priedai:

16.1. 1 priedas – Gyvūnų užkrečiamųjų ligų kontrolės paslaugų sąrašas;

16.2. 2 priedas – 200\_ m. \_\_\_\_\_\_\_\_ ketv. ataskaita apie gyvūnų laikymo vietoje suteiktas gyvūnų užkrečiamųjų ligų kontrolės paslaugas.

**VII. SUTARTIES ŠALIŲ REKVIZITAI**

Užsakovas Įgaliotasis veterinarijos gydytojas

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas) (adresas)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kodas) (veterinarijos praktikos licencijos Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefonas, faksas, el. paštas) (telefonas, faksas, el. paštas)

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(parašas) (parašas)

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vardas, pavardė) (vardas, pavardė)

\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_sutarties dėl gyvūnų

(data)

užkrečiamųjų ligų kontrolės Nr. \_\_\_

1 priedas

**GYVŪNŲ UŽKREČIAMŲJŲ LIGŲ KONTROLĖS PASLAUGŲ SĄRAŠAS**

|  |  |
| --- | --- |
| **Laikymo vieta** | **Paslauga** |
| 1. | 1. |
| 2. |
| 3. |
| 4. |
| 5. |
| 2. | 1. |
| 2. |
| 3. |
| 4. |
| 5. |
| 6. |

**\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_sutarties dėl gyvūnų

(data)

užkrečiamųjų ligų kontrolės Nr. \_\_\_

2 priedas

**200\_ M. \_\_\_\_\_\_\_\_ KETV. ATASKAITA APIE GYVŪNŲ LAIKYMO VIETOJE SUTEIKTAS GYVŪNŲ UŽKREČIAMŲJŲ LIGŲ KONTROLĖS PASLAUGAS**

|  |  |  |  |
| --- | --- | --- | --- |
| **Eil.Nr.** | **Gyvūnų laikytojas, adresas;**  **gyvūnų laikymo vietos adresas, kodas\*** | **Paslauga** | |
| **pavadinimas** | **skaičius** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Įgaliotasis veterinarijos gydytojas \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(parašas) (vardas, pavardė)

\*- arba bandos Nr.

\_\_\_\_\_\_\_\_\_\_\_\_\_\_\_\_\_